CELEX: 62011CA0001
Language: da
Date: 2012-03-29 00:00:00
Title: Sag C-1/11: Domstolens dom (Fjerde Afdeling) af 29. marts 2012 — Interseroh Scrap and Metal Trading GmbH mod Sonderabfall-Management-Gesellschaft Rheinland-Pfalz mbH (SAM) (anmodning om præjudiciel afgørelse fra Verwaltungsgericht Mainz — Tyskland) (Miljø — forordning (EF) nr. 1013/2006 — artikel 18, stk. 1 og 4 — overførsel af visse former for affald — artikel 3, stk. 2 — lovpligtige oplysninger — identiteten på affaldsproducenten — mellemhandlerens manglende angivelse — beskyttelse af forretningshemmeligheder)

26.5.2012   
            
            
               DA
            
            
               Den Europæiske Unions Tidende
            
            
               C 151/8
            
         Domstolens dom (Fjerde Afdeling) af 29. marts 2012 — Interseroh Scrap and Metal Trading GmbH mod Sonderabfall-Management-Gesellschaft Rheinland-Pfalz mbH (SAM) (anmodning om præjudiciel afgørelse fra Verwaltungsgericht Mainz — Tyskland)
   (Sag C-1/11) (1)
   
   (Miljø - forordning (EF) nr. 1013/2006 - artikel 18, stk. 1 og 4 - overførsel af visse former for affald - artikel 3, stk. 2 - lovpligtige oplysninger - identiteten på affaldsproducenten - mellemhandlerens manglende angivelse - beskyttelse af forretningshemmeligheder)
   2012/C 151/15
   Processprog: tysk
   
      Den forelæggende ret
   
   Verwaltungsgericht Mainz
   
      Parter i hovedsagen
   
   
      Sagsøger: Interseroh Scrap and Metal Trading GmbH
   
      Sagsøgt: Sonderabfall-Management-Gesellschaft Rheinland-Pfalz mbH (SAM)
   
      Sagens genstand
   
   Anmodning om præjudiciel afgørelse — Verwaltungsgericht Mainz — fortolkning af artikel 18, stk. 1, og stk. 4, i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (EUT L 190, s. 1) — dokument i bilag VII til den nævnte forordning, der indeholder de oplysninger, der skal ledsage overførslen af visse typer affald — mellemhandlerens ret til at udlade at angive affaldsproducenten i dette dokument med henblik på at beskytte sine kundeoplysninger over for køberen
   
      Konklusion
   
   
               1)
            
            
               Artikel 18, stk. 4, i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald, som ændret ved Kommissionens forordning (EF) nr. 308/2009 af 15. april 2009, skal fortolkes således, at den ikke giver en mellemhandler, som står for en affaldsoverførsel, mulighed for at undlade at afsløre identiteten på affaldsproducenten over for modtageren af overførslen som fastsat i denne artikels stk. 1, sammenholdt med bilag VII til nævnte forordning, på trods af at denne manglende afsløring er nødvendig for beskyttelsen af mellemhandlerens forretningshemmeligheder.
            
         
               2)
            
            
               Artikel 18, stk. 1, i forordning nr. 1013/2006, som ændret ved forordning nr. 308/2009, skal fortolkes således, at den i forbindelse med en affaldsoverførsel, som henhører under denne bestemmelse, forpligter en mellemhandler til at udfylde rubrik 6 i det dokument, som er indeholdt i bilag VII til forordning nr. 1013/2006, som ændret ved forordning nr. 308/2009, og udlevere dette til modtageren, uden at rækkevidden af denne forpligtelse kan begrænses af en ret til beskyttelse af forretningshemmeligheder.
            
         
      (1)  EUT C 95 af 26.3.2011.